 Waxa xaalku sidaa ahaado oo mid waliba dhinaciisa u qaato wixii maskaxdiisa ku jiray ayaa waxa la gaadhay maalintii ballanta iyo goobtii la isugu imanayay, waxa isagu goorahanba taagnaa oo dhinacyada jeedaalinayay Subeer oo ka soo horreeyay muddo soddon daqiiqo ah, waxa in yar dabadeed sheeda uga muuqday muuqaal qurux badan oo run ahaantii ka dhex mudhay intii dumar markaasi ku sugnayd waddada ay ka soo baxday waa Salma oo kollay lama muuq aha lamana midab aha inta dumar agteeda ah, Subeerna si weyn buu u yaqaanaa socodkeeda maadaama oo uu in badan dusha kaga gaaf wareegayay isaga oo aan u sheeganin dhibaatadiisa. 